《题芗城梁德刚书屋用林缉熙韵》
明代·罗伦

乳燕鸣鸠甲水滨，小轩幽径足听闻。坐忘芳草翻疑梦，寒尽梅花剩得春。

世事暗随灯烬落，年华偏恋老翁新。芒鞋竹杖身长健，频上金牛醉野人。

作者简介：（1431—1478）明江西永丰人，字应魁，改字彝正，学者称一峰先生。家贫好学，成化二年进士第一。授翰林院修撰。抗疏论李贤起复，落职，谪泉州市舶司提举。次年复官，改南京，居二年，以疾辞归。隐于金牛山，专研经学，开门教授，从学者甚众。嘉靖初追赠左春坊谕德，谥文毅。能诗，有《一峰集》。